**คุณภาพการจัดการดูแลผู้มีกลุ่มอาการติดเชื้อในกระแสเลือดที่งานผู้ป่วยในโรงพยาบาลกมลาไสย จังหวัดกาฬสินธุ์**

**Quality of Care Management in Patient with sepsis Syndrome at Inpatient Department inKamalasai Hospital**

ปุญณิศา ศรีวาจา(34099007781539) พยาบาลวิชาชีพชำนาญการ โรงพยาบาลกมลาไสย จังหวัดกาฬสินธุ์

**บทคัดย่อ**

การวิจัยเชิงบรรยายนี้มีวัตถุประสงค์ เพื่อศึกษาคุณภาพการจัดการดูแลผู้มีกลุ่มอาการติดเชื้อในกระแสเลือดด้านโครงสร้าง กระบวนการและผลลัพธ์ ที่หน่วยงานผู้ป่วยในโดยใช้โมเดลการประเมินคุณภาพการพยาบาลของIrvineและคณะเป็นกรอบในการวิจัยกลุ่มตัวอย่างเลือกแบบเจาะจง ประกอบด้วย พยาบาลวิชาชีพที่ปฏิบัติงานที่งานผู้ป่วยใน จำนวน 20 คน และเวชระเบียนผู้ป่วยกลุ่มอาการติดเชื้อในกระแสเลือดที่เข้ามารับการรักษางานผู้ป่วย ในระหว่างเดือน ตุลาคม ถึง ธันวาคม พ.ศ. 2561 จำนวน 60 ราย เครื่องมือที่ใช้ในการเก็บข้อมูลจากพยาบาลวิชาชีพ ได้แก่ แบบวัดความรู้ในการดูแลผู้มีกลุ่มอาการติดเชื้อในกระแสเลือด เครื่องมือที่ ใช้เก็บข้อมูลจากเวชระเบียนได้แก่ แบบบันทึกข้อมูลส่วนบุคคลของผู้มีกลุ่มอาการติดเชื้อในกระแสเลือดและแบบบันทึกการดูแลผู้ป่วย และผลลัพธ์ วิเคราะห์ข้อมูลโดยใช้สถิติเชิงบรรยาย

ผลการวิจัย คุณภาพการจัดการดูแลด้านโครงสร้าง พบว่า พยาบาลวิชาชีพที่ปฏิบัติงานในงานผู้ป่วยในมีความรู้ในการดูแลผู้มีกลุ่ม อาการติดเชื้อในกระแสเลือดในระดับปานกลาง ถึง ดี คุณภาพการจัดการด้านกระบวนการดูแล พบว่า พยาบาลมีการปฏิบัติบาง ประการไม่ค่อยสม่ำเสมอ โดยเฉพาะการประเมินอาการเปลี่ยนแปลงและการเฝ้าระวังของผู้มีกลุ่มอาการติดเชื้อในกระแสเลือดโดยจะปฏิบัติตามคำสั่งแพทย์ คิดเป็นร้อยละ 92.5 และการรายงานแพทย์ตามหลัก SBAR ยังขาดการRecommendation (เสนอว่าต้องการให้ทำอะไร) คิดเป็นร้อยละ25.0 ซึ่งมีผลต่อการดูแลผู้ป่วยในการให้ยาที่รวดเร็วตามแนวปฎิบัติที่กำหนด ระยะเวลาที่ผู้ติดเชื้อในกระแสเลือดได้รับการเจาะเลือดเพาะเชื้อ เฉลี่ย 8 นาที หลังได้รับการวินิจฉัย โดยร้อยละ 92.7 ผู้ที่ติดเชื้อในกระแสเลือดได้รับการเจาะเลือดเพาะเชื้อในระยะเวลาไม่เกิน 30 นาที ระยะเวลาการได้ยาปฏิชีวนะเฉลี่ย 15 นาที โดยร้อยละ 97.7 ได้รับยาปฏิชีวนะไม่เกิน 1 ชั่วโมง คุณภาพการจัดการดูแลด้านผลลัพธ์พบว่า หลังให้การดูแลผู้มีภาวะSepsis, Severe Sepsis และ Septic shock ผู้ป่วยมีค่าความดันเลือดแดงเฉลี่ย ≥65mmHg 14.9 และ 6.8 ตามลำดับ และปริมาณค่าความอิ่มตัวของออกซิเจนส่วนปลาย ≥ 95 % คิดเป็นร้อยละ 86.3, 26.8 และ 3.9 ตามลำดับ พบผู้มีการติดเชื้อในกระแสเลือดมีภาวะน้ำเกินจากการได้รับสารละลายทางหลอดเลือดดำ คิดเป็น ร้อยละ3.2 และมีภาวะแทรกซ้อนของหลอดเลือดดำจากการให้ยาที่มีความเข้มข้นสูง (Phlebitis ) คิดเป็น ร้อยละ 3.5 การเกิดภาวะ shockของกลุ่มผู้มีอาการติดเชื้อในกระแสเลือดในระยะ Sepsis และ severe sepsis ร้อยละ 14.5 และ 92.3 ตามลำดับ

ผลการศึกษาแสดงถึงความจำเป็นในการวิจัยเพื่อพัฒนาคุณภาพการดูแลผู้ป่วยกลุ่มอาการติดเชื้อในกระแสเลือดอย่างต่อเนื่องโดยเฉพาะความรู้และการปฏิบัติการดูแลของพยาบาลในการประเมินอาการเปลี่ยนแปลงของผู้ป่วย และการเฝ้าระวังไม่ให้เกิดภาวะแทรกซ้อนจากการดูแลในกลุ่มผู้มีอาการติดเชื้อในกระแสเลือดและควรมีเกณฑ์การส่งต่อผู้ป่วยกลุ่มนี้ที่ชัดเจนเพื่อเพิ่มโอกาสการรอดชีวิตของผู้ป่วย